দীপা শশীধরন

দীপা শশীধরন (মালয়ালম: ദീപ ശശീന്ദ്രൻ ; জন্ম: ৩ জুলাই ১৯৭৪) একজন ভারতীয় নৃত্যশিল্পী এবং কুচিপুড়ি নৃত্যবিদ শ্রীমতি মঞ্জু ভারগাভির প্রধান শিষ্য। তিনি ভারতীয় ধ্রুপদী নৃত্যের ধরন কুচিপুড়ির একজন শিক্ষক, প্রেরণাদায়ক ও উদ্যোক্তা। দীপা প্রথমে নামকরা গুরু কলামন্ডলম ঊষা দাতর এবং ড. সাবিত্রী রামাইয়ার অধীনে ৫ বছর বয়সে ধ্রুপদী নৃত্য ভরতনাট্যম শেখা শুরু করেন। তারপর ৮ বছর বয়স থেকে কুচিপুড়ি বিশারদ শ্রীমতি মঞ্জু ভারগাভির অধীনে কুচিপুড়ি শেখা শুরু করেন এবং শেখেন তিন দশক ধরে। বর্তমানে তিনি গুরু ভেমপতি রবি শঙ্করের কাছে প্রশিক্ষণ নিচ্ছেন । অজস্র একক নৃত্য পরিবেশনা সহ ভারত ও বিদেশে নৃত্যনাট্যে মুখ্য ভূমিকার পাশাপাশি দীপা তাঁর গুরুর সাথেও নৃত্য পরিবেশন করেছেন। এছাড়াও বহু সম্মানজনক উৎসব এবং অনুষ্ঠানে তিনি নৃত্যাভিনয় করেছেন। কর্ণাটক সরকারের কুচিপুড়ি পাঠ্য বইয়ের কমিটি তাঁর নৃত্যের ছবি রাজ্যের কুচিপুড়ি পাঠ্য বইয়ে অন্তর্ভুক্ত করেছেন। তাঁকে সংস্কৃতি কর্তৃক আয়োজিত হিউস্টন-টেক্সাসে অনুষ্ঠিত উত্তর আমেরিকার প্রথম আন্তর্জাতিক কুচিপুড়ি নৃত্য সম্মেলনে আমন্ত্রণ জানানো হয়েছিল। তাঁর দলের সাথে তিনি সেখানে নিবন্ধ উপস্থাপন করেছিলেন এবং একক নৃত্য পরিবেশন করেছিলেন। দক্ষ পরামর্শদাতা হিসাবে দীপা ব্যাঙ্গালোরের কুচিপুডি শিল্প শৈলীর প্রশিক্ষণ প্রদান ও প্রচারের জন্য কুচিপুড়ি পরম্পরা ফাউন্ডেশনএর প্রতিষ্ঠাতা। সম্প্রতি এই ফাউন্ডেশন শ্রী কৈথপ্রম দামোদরন নাম্বুথ্রির নেতৃত্বে কালিকটের স্বামী তিরুনাল একাডেমিতে মাস্টার ক্লাস পরিচালনার ক্ষেত্রে তার পরিষেবা শুরু করেছে। একজন স্বতন্ত্র শিক্ষক হিসেবে দীপার পরিষেবা ব্যাঙ্গালোরের বহু প্রবীণ শিল্পী ব্যবহার করেছেন। তিনি ব্যাঙ্গালুরুতে উদ্ভাবনী নৃত্য উৎসব, কর্মশালা এবং বেশিরভাগ কাঙ্ক্ষিত অনুষ্ঠানের আয়োজনের সাথে জড়িত থাকেন। দীপা সৃজনশীল সাংগঠনিক দক্ষতার অধিকারী একজন চিন্তাশিল্পী। তিনি তাঁর নাচের কৌশল এবং প্রচুর নৃত্যনাট্য তিনি শুধু ভারতেই নয় উত্তর আমেরিকা, সংযুক্ত আরব আমিরাতেও দেখিয়েছেন। তাঁর কুচিপুড়ি নৃত্যের স্বাভাবিক আকর্ষণ তাঁকে প্রজন্মের অসাধারণ নৃত্য শিল্পী হিসাবে আলাদা করেছে এবং তিনি প্রচুর প্রশংসা কুড়িয়েছেন। তিনি বহু উপাধি এবং পুরস্কার পেয়েছেন, যেমন যুবরঙ্গ কর্তৃক কর্ণাটকের সেরা কুচিপুড়ি নৃত্যশিল্পী, কটকের নৃত্য শিরোমনি জাতীয় পুরস্কার এবং কুচিপুড়ি নৃত্যশিল্পী পদ্মশ্রী শোভা নাইডু কর্তৃক সত্যভামা পুরস্কার। ১৯৯৫ সালে তিনি দূরদর্শনের স্বীকৃত শিল্পী ছিলেন। নৃত্য ছাড়াও শিল্প সম্পর্ক ও ব্যক্তিগত ব্যবস্থাপনায় আইন বিষয়ের ওপর তাঁর স্নাতকোত্তর ডিপ্লোমা আছে। তিনি সফটওয়্যার শিল্পে মানব সম্পদ উন্নয়নে বিশেষজ্ঞ এবং বর্তমানে মানব পুঁজি ব্যবস্থাপনা সেবার একজন উদ্যোক্তা এবং কর্মা ক্রিয়েটর্স কোম্পানির মালিক। সেরা কুচিপুড়ি শিল্পী যুবরঙ্গ নৃত্য শিরোমণি জাতীয় পুরস্কার সত্যভামা শ্রেষ্ঠ পুরস্কার নৃত্য বিলাসিনী News The Hindu - 22 August 2014 "Website Narthaki"। ১২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৫।  "Website Thiraseela"। ৮ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।  "Official Website"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।  Government of India - CCRTIndia - Profile Website High Beam "Official Website"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।  News Deccan Herald - 17 May 2012 "Website Celebrity Portal"। ১২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।  "This Week Bangalore News"। ২৪ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১১ মার্চ ২০২০।  "The Founder"। kuchipudiparamparafoundation.com। ২৩ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২০।  "Official Website Awards"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।